CELEX: 32017D0932
Language: fi
Date: 2017-05-23 00:00:00
Title: Neuvoston päätös (EU) 2017/932, annettu 23 päivänä toukokuuta 2017, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Nationale Bank van Belgiën / Banque Nationale de Belgiquen ulkopuolisten tilintarkastajien osalta

1.6.2017   
            
            
               FI
            
            
               Euroopan unionin virallinen lehti
            
            
               L 141/12
            
         NEUVOSTON PÄÄTÖS (EU) 2017/932,
   annettu 23 päivänä toukokuuta 2017,
   kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Nationale Bank van Belgiën / Banque Nationale de Belgiquen ulkopuolisten tilintarkastajien osalta
   EUROOPAN UNIONIN NEUVOSTO, joka
   ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan N:o 4 ja erityisesti sen 27.1 artiklan,
   ottaa huomioon Euroopan unionin neuvostolle Nationale Bank van Belgiën / Banque Nationale de Belgiquen ulkopuolisista tilintarkastajista 31 päivänä maaliskuuta 2017 annetun Euroopan unionin keskuspankin suosituksen (EKP/2017/8) (1),
   sekä katsoo seuraavaa:
   
               (1)
            
            
               Euroopan keskuspankin (EKP) neuvoston suosittelemat ja neuvoston hyväksymät riippumattomat ulkopuoliset tilintarkastajat tarkastavat EKP:n ja niiden jäsenvaltioiden, joiden rahayksikkö on euro, kansallisten keskuspankkien tilit.
            
         
               (2)
            
            
               Nationale Bank van Belgiën / Banque Nationale de Belgiquen ulkopuolisten tilintarkastajien, nimeltään Ernst & Young Bedrijfsrevisoren / Réviseurs d'Entreprises, toimikausi päättyi tilikauden 2016 tilintarkastuksen jälkeen. Tämän vuoksi on tarpeen nimittää uudet ulkopuoliset tilintarkastajat tilikaudesta 2017 alkaen.
            
         
               (3)
            
            
               Nationale Bank van België / Banque Nationale de Belgique on valinnut ulkopuolisiksi tilintarkastajikseen tilikausiksi 2017–2022 Mazars Réviseurs d'entreprises / Mazars Bedrijfsrevisoren SCRL/CVBA -nimisen yhteisön.
            
         
               (4)
            
            
               EKP:n neuvosto on suositellut Mazars Réviseurs d'entreprises / Mazars Bedrijfsrevisoren SCRL/CVBA nimittämistä Nationale Bank van Belgiën / Banque Nationale de Belgiquen ulkopuolisiksi tilintarkastajiksi tilikausiksi 2017–2022.
            
         
               (5)
            
            
               EKP:n neuvoston suosituksen johdosta neuvoston päätös 1999/70/EY (2) olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 1999/70/EY 1 artiklan 1 kohta seuraavasti:
   
      ”1.   Mazars Réviseurs d'entreprises / Mazars Bedrijfsrevisoren SCRL/CVBA hyväksytään Nationale Bank van Belgiën / Banque Nationale de Belgiquen ulkopuolisiksi tilintarkastajiksi tilikausiksi 2017–2022.”
   
   2 artikla
   Tämä päätös tulee voimaan päivänä, jona se annetaan tiedoksi.
   3 artikla
   Tämä päätös on osoitettu EKP:lle.
   
      Tehty Brysselissä 23 päivänä toukokuuta 2017.
      
         
            Neuvoston puolesta
         
         
            Puheenjohtaja
         
         E. SCICLUNA
      
   
   
      (1)  EUVL C 120, 13.4.2017, s. 1.
   
      (2)  Neuvoston päätös 1999/70/EY, tehty 25 päivänä tammikuuta 1999, kansallisten keskuspankkien ulkopuolisten tilintarkastajien hyväksymisestä (EYVL L 22, 29.1.1999, s. 69).